section_heading: Radnja
paragraph_text: Edward Magorium je 243-godišnji starac koji posjeduje čarobnu trgovinu igračaka. Trgovina je čarobna i puna zanimljivih stvari, a njezini djelatnici su pijanistica Molly Mahoney i podrumski stanar Bellini. Eric Applebaum je dječak koji svaki dan boravi u trgovini i ponaša se gotovo kao djelatnik. Prije svoje smrti, Magorium odluči dovesti papire u red, za što će biti zadužen računovođa Henry Weston. Magorium otkrije Westonu da uskoro planira otići, nakon čega zidovi dućana postupno posive od tuge. Za buduću poglavaricu trgovine odabrana je Molly, pa joj Magorium daje čarobnu drvenu kocku kao vodič u životu.